# Dúr-Sarrukín

### A Wikipédiából, a szabad lexikonból.

Mezopotámia földrajza
Eufrátesz | Tigris
Asszíria
Babilónia
Sumer | Akkád
Tengerföld
Sumer városok

- Eridu
- Iszin
- Kis
- Lagas
- Larsza

- Nippur
- Umma
- Ur
- Uruk
- Surrupak

Akkád városok
Babilóniai városok

- Agade
- Babilon

- Borszippa
- Szippar

Asszíriai városok

- Assur
- Dúr-Sarrukín
- Kalhu

- Kár-Tukulti-Ninurta
- Ninive
- Nuzi

Egyéb városok

- Dér
- Ékallaté
- Esnunna

- Harrán
- Karkemis
- Mári

szerkeszt

Négyszárnyú géniusz

Dúr-Sarrukín (az akkád név jelentése Sarrukín-erőd) II. Sarrukín újasszír király fővárosa volt. Ma Irakban fekszik, az asszír keresztények lakta Horszábád falu közelében.

## [szerkesztés] A város története

Kr. e. 717-ben számos hadisikert követően a törvénytelenül trónra jutó Sarrukín úgy döntött, hogy a több, mint száz éve fővárosként szolgáló Kalhuból (Tell Nimrúd) áthelyezi székhelyét mintegy 50 kilométerrel északabbra. A munkálatok tíz évig tartottak. Sarrukín Kr. e. 707-ben telepítette az itteni templomokba az istenek szobrait a birodalom előkelői és hűbéresei kíséretében, a felavatásra azonban csak Kr. e. 706-ban került sor. Miután a következő évben Sarrukín a csatamezőn odaveszett, utódja, Szín-ahhé-eriba a balszerencsés várost elhagyta, és székhelyét Ninivébe tette át. A lakosság körülbelül száz évvel később, az Asszír Birodalom bukásakor hagyta el végleg a rövid életű várost.

## [szerkesztés] Épületek, feltárás

A mintegy 280 hektáron elterülő város alaprajza megközelítőleg téglalap alakú, hét kapuval tagolt külső falai 1700 x 1750 méter hosszúak. A város északnyugati felén emelkedett a külön fallal körbevett citadella, ahol az ország előkelőnek palotái és a szentélykörzet helyezkedett el (köztük Nabú, Samas, Szín, Adad, Ningal és Ninurta temploma). A citadellán belül is kiemelkedett egy terasz, itt állt Sarrukín 290*290 méteres alapterületű, szabálytalan belső elrendezésű palotája, valamint több templom, köztük egy zikkurat. A palotában és a rezidenciákban számos reprezentatív, tematikus dombormű (lázadók megbüntetése, követjárás, adók beszállítása) és szobor, köztük 26 pár kapuőrző szárnyas bika került elő, de a falfestmények is jelentősek.

A várost Franciaország moszuli konzulja, Paul-Émile Botta találta meg 1843-ban. Ő az előző évben már rábukkant Ninive romjaira, ám tévesen Dúr-Sarrukínt azonosította a Bibliában is említett várossal. Ennek eredményeképpen Párizsból támogatást kapott az ásatásokra, amelyek 1842-1844 között zajlottak. Később, 1852-1855 között Victor Place vezetett itt ásatásokat, ám az arab kalózok támadásai miatt Baszra városába küldött négy, domborműveket és más műtárgyakat szállító hajójából kettő elsüllyedt, így a Sarrukín Kr. e. 714-es urartui győzelmét ábrázoló dombormű is.

1928-1935 között amerikai régészek végeztek feltárásokat a lelőhelyen Chicago keleti intézetének megbízásából. A Dúr-Sarrukínban talált leletek többsége ma a Louvre-ban és a British Museumban látható.

## [szerkesztés] Leletek Horszábádból

II. Sarrukín (jobbra) és egy előkelő | Egy udvari előkelő | Géniusz, töredék | Kecskét és mákot tartó férfi
Szolgáló | A király kerekes trónját hordó szolgák | Szárnyas bika | Szárnyas bika
Cédrusszállítók

A Wikimedia Commons tartalmaz Dúr-Sarrukín témájú médiaállományokat.

## [szerkesztés] Források, hivatkozások

- Kalla Gábor: Az asszír fővárosok és királyi palotáik. Felfedezésük és történetük. In: Rubicon, 2004/3, pp. 35-50
- Roaf, Michael: A mezopotámiai világ atlasza. Budapest, Helikon - Magyar Könyvklub, 1998. ISBN 963-208-507-8; ISBN 963-5487-90-8 Lásd még itt
- Horszábádi feltárások, Oriental Institute Chicago (angol)

A lap eredeti címe "http://hu.wikipedia.org../../../d/%C3%BA/r/D%C3%BAr-Sarruk%C3%ADn_fb81.html"

Kategória: Ókori városok

##### Views

- Szócikk
- Vitalap
- Aktuális változat

##### Keresés

##### Más nyelveken

- Deutsch
- English
- Español
- Français
- 日本語
- Polski
- Svenska